sagorsarker/bangla-wikipedia huggingface dataset:
দিনমান হারদৌল সিং

দিনমান হারদৌল সিং বা লালা হারদৌল হলেন ভারতের বুন্দেলখণ্ডের একজন হিন্দু লোক দেবতা। তিনি ছিলেন ওড়ছার রাজপুত্র এবং মহারাজা বীর সিং দেওয়ের পুত্র। হারদৌলের বড় ভাইয়ের নাম ঝুঝার সিং। হারদৌল ১৬৬৪ সালে জন্মগ্রহণ করেছিলেন এবং ১৬৮৮ সালে ২৪ বছর বয়সে মারা যান। বুন্দেলখণ্ডে হারদৌলের একটি মন্দির আছে, যেটি তীর্থযাত্রীদের জন্য একটি দর্শনীয় কেন্দ্র। স্থানীয় বিশ্বাস অনুসারে তিনি এখনও জীবিত আছেন এবং দেবতা জ্ঞানে তাঁকে পুজো করা হয়।
তাকে কখনও কখনও আলহা এবং মাহোবার উদালের ভাগ্নে হিসাবে মানা হয়। (আলহাখন্ড দেখুন), তবে আলহা এবং উদাল চান্দেলা শাসনের সময় বনফর ছিলেন, যেখানে লালা হারদৌল ছিলেন একজন বুন্দেলা।
স্থানীয় কিংবদন্তি বলে যে রাজপুত্র হারদৌলের বড় ভাই ঝুঝার সিং হারদৌলের ওপর অসন্তুষ্ট ছিলেন, তিনি সন্দেহ করেছিলেন তাঁর স্ত্রী এবং হারদৌলের মধ্যে অবৈধ বিবাহ বহির্ভূত সম্পর্ক আছে। তিনি স্ত্রীকে নিজের নির্দোষিতা প্রমান করার জন্য পরীক্ষা দিতে বলেছিলেন, তিনি আদেশ দিয়েছিলেন হারদৌলকে বিষ খাওয়াতে হবে। হারদৌল স্বেচ্ছায় সেই বিষ গ্রহণ করেছিলেন। এখানেই গল্প শেষ হয়নি। পরে যখন ঝুঝারের ভাগ্নির বিবাহ হওয়ার কথা হল, তাঁর বোন তাঁকে অনুরোধ করেছিলেন মেয়ের বিয়েতে সাহায্য করার জন্য। ঝুঝার সিং ব্যঙ্গাত্মকভাবে তাঁকে বলেন মৃত হারদৌলের সাহায্য চাইতে। মৃত রাজকুমার দৃশ্যত বিবাহে উপস্থিত ছিলেন এবং অতিথিদের পরিবেশনও করেছিলেন।
এখনও স্থানীয় লোকরা বিশ্বাস করে যে হারদৌল যে বিয়েতে আমন্ত্রিত হন তাতে তিনি যোগ দেন এবং লোকেরা তাঁর আশীর্বাদ পাওয়ার জন্য তাঁকে নিমন্ত্রণ করে একটি আমন্ত্রণ পত্র রেখে যায়।
লালা হারদৌলের উপকথা স্থানীয়ভাবে জনপ্রিয় এবং বুন্দেলখণ্ডে পথনাটক হিসাবে এই ঘটনা পরিবেশিত হয়। ২০১২ সালের একটি ভারতীয় ঐতিহাসিক নাট্য চলচ্চিত্র হল "চুন্দরি ওঢ়সি মাহরো বীর" ("লালা হারদৌল" নামেও মুক্তিপ্রাপ্ত)। এটি হারদৌলের লোককাহিনীর উপর ভিত্তি করে নির্মিত। এটি পরিচালনা করেছেন নিশান্ত ভরদ্বাজ এবং প্রযোজনা করেছেন কেয়ার সাঙ্গরি। এতে হরদৌলের চরিত্রে শচীন্দ্র চৌবে, পদ্মাবতীর চরিত্রে (রাণী ও ঝুঝার সিং-এর স্ত্রী) দিব্যাঙ্কা ত্রিপাঠি এবং রাজা ঝুঝার সিং চরিত্রে দেবেন্দ্র ভগত অভিনয় করেছেন।
খুররম ইনাম

খুররম ইনাম (জন্ম ২৮ অক্টোবর ১৯৬৬, করাচিতে) একজন পাকিস্তানি স্কিট শুটার। তিনি ২০১২ গ্রীষ্মকালীন অলিম্পিকে তৃতীয়বারের মতো দেশের প্রতিনিধিত্ব করেন।
ইনাম অস্ট্রেলিয়ার সিডনিতে ২০০০ গ্রীষ্মকালীন অলিম্পিকে প্রথম অংশগ্রহণ করেছিলেন যেখানে তিনি ২৩তম স্থান অর্জন করেছিলেন। গ্রীসের এথেন্সে ২০০৪ গ্রীষ্মকালীন অলিম্পিকে তিনি ৩৭তম স্থান অর্জন করেছিলেন। তিনি ২০১২ সালে লন্ডন, যুক্তরাজ্যে তার তৃতীয় অলিম্পিকে অংশগ্রহণ করেন, ২৮তম স্থানে শেষ করেন।
শারীরিক কারণে গর্ভপাত

শারীরিক কারণে গর্ভপাত ('টার্মিনেশন ফর মেডিক্যাল রিজন' বা 'টিএফএমআর') হল প্রাণনাশক ভ্রূণের অস্বাভাবিকতার ক্ষেত্রে গর্ভ সমাপ্তি। আয়ারল্যান্ডে এই নামে একটি প্রচারাভিযান এবং সহায়তা গোষ্ঠী তৈরি হয়েছিল যারা আয়ারল্যান্ডের আইন পরিবর্তন করতে অনুমতি দেওয়ার জন্য আবেদন করেছিল। আমান্ডা মেলেট ("মেলেট বনাম আয়ারল্যান্ড") এই গোষ্ঠীর প্রতিষ্ঠাতা সদস্য।
যে মহিলাদের গর্ভে প্রাণনাশক অস্বাভাবিক ভ্রূণের উপস্থিতি অনুভব করা গেছে তাদের জন্য এই গোষ্ঠী আরও ভাল পরিষেবা দিতে প্রচারণা চালায়। ২০১৬ সালে তারা শোকার্ত পিতামাতার জন্য শোক মুক্তিতে সাহায্য করার বিষয়ে আইরিশ সরকারের নতুন নির্দেশিকাকে স্বাগত জানিয়েছিল।
২০১২ সালের এপ্রিল মাসে, টিএফএমআর আইরিশ আইনসভার নিম্নকক্ষের সদস্য এবং উচ্চকক্ষের সদস্যদের ২৫ জনের একটি দলের সাথে দেখা করেছিল। দলটি তদন্ত করছিল কীভাবে এ, বি এবং সি বনাম আয়ারল্যান্ড মামলায় ইউরোপীয় মানবাধিকার আদালতের রায়ের উত্তর দেওয়া যায়। টিএফএমআর এর উদ্দেশ্য ছিল আয়ারল্যান্ডের গর্ভপাত আইনে পরিবর্তনের জন্য প্রার্থনা করা। আইনসভার সদস্য রোনান মুলেন এই বৈঠকে উপস্থিত ছিলেন। তিনি তাদের কারণের প্রতি সহানুভূতিশীল ছিলেন না, তিনি জানতে চাইছিলেন তাদের আসল আলোচ্যসূচি কি। পরে তিনি নারীদের প্রতি অভব্য আচরণের কথা অস্বীকার করেন।
গর্ভাবস্থায় জীবন সুরক্ষা আইন ২০১৩ নিয়ে বিতর্ক চলাকালীন, টিএফএমআর গোষ্ঠী প্রাণনাশক অস্বাভাবিক ভ্রূণের ক্ষেত্রে গর্ভাবস্থা সমাপ্তিকে ব্যতিক্রম হিসেবে ধরে অনুমতি দেওয়ার জন্য আবেদন জানায়, কিন্তু তাওইসেচ (আয়ারল্যান্ডের প্রধানমন্ত্রী এবং সরকার প্রধান) এন্ডা কেনি দাবি করেন যে এটি অন্তর্ভুক্ত করা অসাংবিধানিক হবে।
২০১৬ সালে আয়ারল্যান্ড সরকার আয়ারল্যান্ডের গর্ভপাত আইন নিয়ে আলোচনা করার জন্য একটি নাগরিক পরিষদ স্থাপন করে। টিএফএমআর অষ্টম সংশোধনী বাতিল করার প্রার্থনা জানায় এবং ফৌজদারি আইন থেকে গর্ভপাত অপসারণের আহ্বান জানিয়ে একটি আর্জি দাখিল করে।
তাদের নাগরিক পরিষদে উপস্থিত হওয়ার জন্য আমন্ত্রণ জানানো হয়নি। প্রাণনাশক অস্বাভাবিক ভ্রূণ নির্ণয় করা গেছে এমন শিশুদের পিতামাতার জন্য একটি অনুরূপ সমর্থন / প্রচারণা গোষ্ঠী ছিল এভরি লাইফ কাউন্টস। কিন্তু তারা আয়ারল্যান্ডের গর্ভপাত আইন পরিবর্তনের বিরোধী ছিল। তাদের আমন্ত্রণ জানানো হয়েছিল।
জনসংখ্যা অনুযায়ী পাকিস্তানের শহরগুলির তালিকা

এটি পাকিস্তানের 2017 সালের আদমশুমারি অনুসারে ১০০টি সর্বাধিক জনবহুল শহরের একটি ক্রমতালিকা। এই তালিকায়, শহরের জনসংখ্যা বলতে শুধুমাত্র শহরের নির্দিষ্ট সীমা এবং যেকোন সংলগ্ন সেনানিবাসের; যদি বিদ্যমান থাকে ( গুজরানওয়ালা এবং ওকারা বাদে), মধ্যে বসবাসকারী জনসংখ্যাকে বোঝাচ্ছে। পাকিস্তানের চারটি প্রদেশ, ইসলামাবাদ ক্যাপিটাল টেরিটরির জন্য পাকিস্তান পরিসংখ্যান ব্যুরো থেকে এবং আজাদ কাশ্মীরের অভ্যন্তরের শহরগুলির জন্য আজাদ জম্মু ও কাশ্মীর পরিকল্পনা ও উন্নয়ন বিভাগ (PND AJK) থেকে নীচের আদমশুমারির মোট তথ্যগুলি সংগৃহীত করা হয়েছে। 
২০১৭ সালের আদমশুমারি অনুসারে, পাকিস্তানে দুটি মেগাসিটি, দশটি অযুত জনসংখ্যাবহুল শহর এবং ১০০টি শহর রয়েছে যাদের জনসংখ্যা ১০০,০০০ বা তার চেয়ে সামান্য বেশি। এই ১০০টি শহরের মধ্যে ৫৮টি দেশের সবচেয়ে জনবহুল প্রদেশ পাঞ্জাব এ, ২২টি সিন্ধুতে, ১১টি খাইবার পাখতুনখোয়ায়, ৬টি বেলুচিস্তানে, দুটি আজাদ কাশ্মীরে এবং একটি ইসলামাবাদ ক্যাপিটাল টেরিটরিতে অবস্থিত। গিলগিট-বালতিস্তানে ১০০,০০ এর বেশি লোকসংখ্যাবিশিষ্ট কোনো শহর আছে কিনা তা অজানা, কারণ গিলগিট-বালতিস্তান এখনও ২০১৭ সালের আদমশুমারির ফলাফল প্রকাশ করেনি। 1998 সালে আদমশুমারির মতো, গিলগিট-বালতিস্তানের বৃহত্তম শহরটি ছিল গিলগিট, যেখানে ৫৬,৭০১ জন বাসিন্দা বসবাস করতেন।
হিসাম আলী হায়দার

হিসাম আলী হায়দার (জন্ম: ৭ মার্চ ১৯৮২, লাহোর) একজন পাকিস্তানি পোলো খেলোয়াড়। 
হিসাম, "নামু" নামেও পরিচিত, তার বাবা ইরফান আলী হায়দারের কাছ থেকে পোলো খেলা শিখেছিলেন, যিনি একজন +৪ গোল খেলোয়াড় ছিলেন।
ইসরার হোসেন

ইসরার হোসেন (জন্ম: ১৯৮৬) একজন পাকিস্তানি সাঁতারু। তিনি ২০১২ লন্ডন অলিম্পিক গেমসে অংশগ্রহণ করেছিলেন।
হুসেন লন্ডন অলিম্পিক গেমসে ১০০ মিটার ফ্রিস্টাইলে ওয়াইল্ড কার্ডে অংশ নিয়েছিলেন। দুর্ভাগ্যবশত তিনি যোগ্যতা অর্জন করতে পারেননি। 
তিনি ২০১৪ কমনওয়েলথ গেমসে ১০০, ২০০ এবং ৪০০ মিটার ফ্রিস্টাইল ইভেন্টে প্রতিদ্বন্দ্বিতা করেছিলেন।
আমিনা বিবি

আমিনা বিবি পাকিস্তানের একজন প্যারালিম্পিয়ান। গ্রীসের এথেন্সে ২০০৪ সালের প্যারালিম্পিক গেমসে প্রতিদ্বন্দ্বিতা করার সময় তিনি প্রথম নারী হিসেবে দেশের প্রতিনিধিত্ব করেন।
বিবি টি১১ মল্লক্রীড়া (ট্র্যাক) প্রতিযোগিতায় প্রতিদ্বন্দ্বিতা করেছিলেন। এথেন্স গেমসে তিনি ০:২৪.২৩ সময় নিয়ে ১০০ মিটারে চতুর্থ স্থানে ছিলেন। ২০০ মিটারে তিনি শুরু করেননি।
রাবিয়া আশিক

রাবিয়া আশিক (জন্ম ১৫ এপ্রিল ১৯৯২, লাহোরে) একজন পাকিস্তানি ট্র্যাক এবং ফিল্ড অ্যাথলেট।
আশিক জাতীয় প্রতিযোগিতায় পানি ও বিদ্যুৎ উন্নয়ন কর্তৃপক্ষের (ওয়াপদা) প্রতিনিধিত্ব করেন। লন্ডনে ২০১২ গ্রীষ্মকালীন অলিম্পিকের জন্য আশিককে একটি ওয়াইল্ডকার্ড দেওয়া হয়েছিল যেখানে তিনি ৮০০ মিটারে প্রতিদ্বন্দ্বিতা করেছিলেন এবং প্রথম রাউন্ডের চতুর্থ বার ষষ্ঠ স্থান অর্জন করেছিলেন।
ফাহিম গুল

ফাহিম গুল (, জন্ম ১২ আগস্ট ১৯৫৬) একজন প্রাক্তন পাকিস্তানি পেশাদার স্কোয়াশ খেলোয়াড়।
ফাহিম গুল ১৯৫৬ সালের ১২ আগস্ট রাওয়ালপিন্ডিতে জন্মগ্রহণ করেন। তিনি রহিম গুল এবং জামশেদ গুলের ভাই, দুই প্রাক্তন বিশ্ব র‌্যাঙ্কিং খেলোয়াড়। তিনি ১৯৭৯ সালের বিশ্ব টিম স্কোয়াশ চ্যাম্পিয়নশিপে পাকিস্তানের প্রতিনিধিত্ব করেছিলেন।
শাহজাদ আনোয়ার

শাহজাদ আনোয়ার (পাকিস্তানে জন্মগ্রহণ করেন), পাকিস্তান জাতীয় ফুটবল দলের তত্ত্বাবধায়ক কোচ ছিলেন। মালয়েশিয়ার বিপক্ষে ৪-১ প্রীতি ম্যাচে পরাজয়ের জন্য ২০০৮ সালে তিনি জাতীয় দলের দায়িত্ব নেন।
তাকে আবার তত্ত্বাবধায়কের ভূমিকায় বাধ্য করা হয় ২০১৩ সালে সাফ চ্যাম্পিয়নশিপে। সেবার পাকিস্তান একটি খেলায় জিতে, একটিতে হারে এবং একটি ড্র করে।
তার একটি এএফসি এ-লাইসেন্স রয়েছে। তিনি ১৯৯৬ সাল থেকে পাকিস্তান এয়ার ফোর্স কলেজ সারগোধায় প্রশিক্ষক।
বোল্টন মার্কেট

বোল্টন মার্কেট, যাকে বউল্টন মার্কেটও বলা হয়, পাকিস্তানের করাচির সদরে অবস্থিত একটি পাইকারি বাজার। 
এটি ১৮৮৩ সালে ব্রিটিশ ভারতে একটি ফল ও সবজির বাজার হিসাবে নির্মাণ করা হয়েছিল এবং করাচির তৎকালীন পৌর কমিশনার সিএফ বোল্টনের নামে নামকরণ করা হয়েছিল। ১৮৮৬ সালে, মাংস এবং মাছের আড়ত করার জন্য বাজারের আকার প্রসারিত করা হয়েছিল।
বিসমিল্লাহ চক

বিসমিল্লাহ চক () পাকিস্তানের করাচির বলদিয়া নগর পৌরসভার একটি পাড়া। বলদিয়াতে উর্দুভাষী, বেলুচ, ব্রাহুই, সরাইকি, কাশ্মীরি, পশতুন, সিন্ধি, মেমন, বোহরা, ইসমাইলিসহ বেশ কয়েকটি জাতিগোষ্ঠী রয়েছে। জনসংখ্যার ৯৭% এরও বেশি মুসলিম।
হরবন্সপুরা

হরবন্সপুরা () পাঞ্জাবের লাহোরের একটি শহর। এটি একটি খালের তীরে এবং ভারতীয় সীমান্তের কাছে অবস্থিত। এটি ছিল রাজা হরবন্স সিংহের জায়গীর। তার মৃত্যুর পর তার বিধবা স্ত্রী রানী চাউনিয়া এস্টেটের মালিক হন। স্বাধীনতার সময়, এস্টেটটিকে রাষ্ট্রীয় জমি উচ্ছেদ সম্পত্তি হিসাবে ঘোষণা করা হয়েছিল এবং এর প্রজারা এর নিয়ন্ত্রণ পেয়েছিল।
ঘুরকি, পাকিস্তান

ঘুরকি (উর্দু : گھرکی) হল লাহোর, পাঞ্জাবের উপকণ্ঠে একটি গ্রামের নাম, যা পাকিস্তানের পাঞ্জাবের বিখ্যাত ঘুরকি আরাইন উপজাতির অন্তর্গত। এটি ওয়াঘা সীমান্তের কাছে অবস্থিত।
মোজাং চুঙ্গি

মোজাং চুঙ্গি বা মোজাং হল পাকিস্তানের লাহোরের একটি এলাকা। আশেপাশের এলাকাগুলো হল জেল রোড, চৌবার্জি, শামা এবং বিখ্যাত আনারকলি বাজার। এটি ৩১°৩২'৫৫উং ৭৪°১৮'৫৪পূঃ এ অবস্থিত। এখানে বিতর্কিত রেমন্ড অ্যালেন ডেভিস ঘটনা ঘটার পর এলাকাটি সকলের নজরে আসে।
কিলা গুজর সিংহ

কিলা গুজর সিংহ ("অর্থ: গুজ্জর সিং এর দুর্গ" ) পাকিস্তানের লাহোরের কেন্দ্রীয় অংশে অবস্থিত একটি শহর। নামে দেখানো হয়েছে এটি গুজ্জর সিংহ বাঙ্গীর দুর্গ। গুজর সিংহের দুর্গের স্মৃতি হিসেবে কিছু দেয়াল এবং একটি গেট এখনও রয়ে গেছে। দুর্গের সমস্ত এলাকা স্থানীয় সম্পত্তিতে পরিণত হয়েছে। কিলা গুজর সিংহ এলাকার রাস্তা এখন ব্যস্ত বাজার। এটি পুলিশ লাইন, লাহোর হোটেল, টিভি স্টেশন এবং রেডিও স্টেশন দ্বারা বেষ্টিত।
জাহাঙ্গীর উদ্যান

জাহাঙ্গীর উদ্যান পাকিস্তানের করাচির সদরে অবস্থিত একটি গণ উদ্যান। উদ্যান এলাকাটি ৬ একর, যে জমিটি ১৮৯৩ সালে পারসি জনহিতৈষী খান বাহাদুর বেহরামজী জাহাঙ্গীরজী রাজকোটওয়ালা দান করেছিলেন। 
উদ্যানটিতে ১৯৫৬ সালে একটি প্রথম শ্রেণীর ক্রিকেট ম্যাচের আয়োজন করা হয়েছিল।
উদ্যানটিতে একটি পাঠকক্ষ ছিল, যেখানে সমস্ত দৈনিক এবং সন্ধ্যকালীন সংবাদপত্র পাওয়া যেত। 
২০১৭ সালে, সিন্ধু সরকার উদ্যানটির সংস্কারে ২০০ মিলিয়ন রুপি খরচ করেছে।
জ্যাকসন মার্কেট

জ্যাকসন মার্কেট, জ্যাকসন বাজার নামেও পরিচিত, পাকিস্তানের করাচির কেমারিতে অবস্থিত একটি বাজার। এটি পুরনো পণ্যের বাজার হিসাবে পরিচিত এবং করাচির নিম্ন-মধ্যবিত্তের মধ্যে জনপ্রিয়। সেখানে চোরাচালানকৃত পণ্য বিক্রির কারণে একে কখনো কখনো কালোবাজারও বলা হয়। 
এটি ১৯৮২ সালের দিকে একটি ছোট্ট বাজার হিসাবে প্রতিষ্ঠিত হয়েছিল এবং শুধুমাত্র জাহাজ থেকে পুরনো যন্ত্রপাতি বিক্রি করত। দোকানগুলো এখন পুনর্নির্মিত যন্ত্রপাতিসহ চোরাচালান করা পণ্যও বিক্রি করে। 
পূর্বে, এটি <nowiki>"চিপস এজ চিপস" মানে "চিপসের চেয়েও সস্তা"</nowiki> পণ্যের বাজার হিসাবে পরিচিত ছিল।
মুন মার্কেট, লাহোর

মুন মার্কেট () পাকিস্তানের লাহোরে আল্লামা ইকবাল নগরের শহরতলীতে অবস্থিত একটি বড়, জনপ্রিয় বাজার এলাকা। বাজারে শত শত দোকান, খাবারের স্টল, রেস্তোরাঁ, বিনোদনের স্থান, মুদি দোকান রয়েছে।
ব্র্যাডলাফ হল

ব্র্যাডলাফ হল পাকিস্তানের পাঞ্জাবের লাহোরে অবস্থিত একটি ঐতিহাসিক হল। এটি সংসদের একজন ব্রিটিশ সদস্য চার্লস ব্র্যাডলাফের স্মরণে প্রতিষ্ঠিত হয়েছিল। 
এটি ৩০ অক্টোবর ১৯০০ সালে সুরেন্দ্র নাথ ব্যানার্জি দ্বারা প্রতিষ্ঠিত হয়েছিল। ভারত ভাগের পর, এটি একটি কারিগরি বিদ্যালয়ে রূপান্তরিত হয় এবং একে ন্যাশনাল টেকনিক্যাল ইনস্টিটিউট হিসাবে নামকরণ করা হয়।
বিলাল গুঞ্জ

বিলাল গুঞ্জ বা বিলাল গঞ্জ হল পাকিস্তানের পাঞ্জাবের লাহোরের একটি বিখ্যাত বাজার। বিলাল গঞ্জ বাজারটি সুফি সাধক <nowiki>"দাতা গঞ্জ বক্স"</nowiki> (আলি হুজভিরি) এর মাজারের কাছে অবস্থিত।
বুর্জ-ই-রোশনাই

বুর্জ-ই-রোশনাই পাকিস্তানের খাইবার পাখতুনখাওয়া প্রদেশের পেশোয়ারে অবস্থিত। কোটলা মহসিন খান, পেশোয়ারে দুটি ঐতিহাসিক সমাধি রয়েছে, এগুলোকে বুর্জ-ই-রোশনাই বলা হয়। এগুলি মুঘল রাজবংশের মহান স্থাপত্য নিদর্শনগুলির মধ্যে একটি।
নাসির বাগ

নাসির বাগ () পাকিস্তানের খাইবারখতুনখোয়ারপেশোয়ারের প্রান্তবর্তী একটি আফগান শরণার্থী শিবির ছিল। শিবিরটি ১৯৮০ সালে সোভিয়েত-আফগান যুদ্ধের প্রাদুর্ভাবের পরে খোলা হয়েছিল এবং এক সময়ে ১০০,০০০ শরণার্থী জনসংখ্যা ছিল। ২০০২ সালের মে মাসে ইউএনএইচসিআর দ্বারা শিবিরটি বন্ধ করে দেওয়া হয়েছিল, বেশিরভাগ শরণার্থী আফগানিস্তানে ফিরে এসেছিল (তখন তালেবানরা বিতাড়িত হয়েছিল) এবং বাকিরা এই অঞ্চলের অন্যান্য শিবিরে চলে গিয়েছিল। 
http://pk.geoview.info/nasir_garden,48609475p
আমেরিকান মার্কেট

আমেরিকান মার্কেট (সিতারা মার্কেট নামেও পরিচিত) হল পাকিস্তানের পেশোয়ারে অবস্থিত একটি বাজার। এখানে বিভিন্ন ধরনের ইলেকট্রনিক পণ্য বিক্রি হয় এবং এর কম দামের জন্য পরিচিত ক্রেতাদের আগ্নেয়াস্ত্র এবং যন্ত্রাংশ কেনার সুযোগ দেওয়ার জন্য কুখ্যাত হওয়া সত্ত্বেও।
এক স্থানীয় পরিবেশকের মতে, "এটি আমেরিকান মার্কেট হিসাবে পরিচিত হয়েছে কারণ এখানে মার্কিন পণ্য বিক্রি করে, যা হয় আফগানিস্তান থেকে চুরি করে আনা হয়েছে, অথবা ন্যাটো কর্তৃক পাকিস্তান থেকে আফগানিস্তানে পণ্য পরিবহনকারী ট্রাক আটক করে আনা হয়েছে।" "আমেরিকান মার্কেট" ডাকনাম হওয়া সত্ত্বেও, এই বাজারে মার্কিন যুক্তরাষ্ট্র, চীন, রাশিয়া, ইরান এবং আপনি ভাবতে পারেন এমন প্রতিটি দেশের অস্ত্রই" এখানে বিক্রি করা হয়ে থাকে। ২০১৪ সালে ঘোষণা করা হয় যে, "গুণগত ও স্বাস্থ্যকর খাবার" পরিবেশনের জন্য এখানে একটি ফুড পার্ক অন্তর্ভুক্ত করা হবে।
গাপ্পা উপত্যকা

গাপ্পা উপত্যকা পাকিস্তানের গিলগিট-বালতিস্তানের নগর জেলার একটি সুন্দর পর্যটন কেন্দ্র। গাপ্পা উপত্যকা তার প্রাকৃতিক জঙ্গল, ঝর্ণা, তৃণভূমি এবং রাকাপোশির মনোমুগ্ধকর দৃশ্য সহ প্রকৃতিপ্রেমী পর্যটকদের আকৃষ্ট করে। গাপ্পা উপত্যকা দেখার সর্বোত্তম পথ হল চাহলাত বালার পথ। প্রধান কারাকোরাম মহাসড়ক থেকে চাল্ট হয়ে গাপ্পা উপত্যকায় পৌঁছাতে প্রায় দেড় ঘণ্টা সময় লাগে।
হিসপার নদী

হিসপার নদী () হিস্পার হিমবাহের গলিত জল থেকে তৈরি, পাকিস্তানের গিলগিট-বালতিস্তানের কারাকোরাম পর্বতে অবস্থিত একটি ৪৯ কিমি দীর্ঘ হিমবাহ। হিসপার হিমবাহ এবং নদী উভয়ই উত্তর-পশ্চিম দিকে প্রবাহিত হয়, হিসপার, হোপার এবং নাগর (নাগির) গ্রামের মধ্য দিয়ে হুনজা উপত্যকায় হুনজা নদীর সাথে শেষ পর্যন্ত মিলিত হয়েছে। রাস্তার অবস্থা খুব ভালো থাকলে দর্শনীয়, সবচেয়ে খারাপ অবস্থায় বিশ্বাসঘাতক। আগস্ট ২০০৬-এ, হিসপার গ্রামের নীচে একটি সেতুর নিন্দা করা হয়েছিল এবং হুনজা নদী সঙ্গমস্থলে রাস্তাটি ধুয়ে গিয়েছিল, ফলে কিছু মাসের জন্য পুরো উপত্যকায় সমস্ত যানবাহনের প্রবেশ বন্ধ ছিল।
কাচেলি হ্রদ

কাচেলি হ্রদ হল একটি উচ্চ হ্রদ, যা পাকিস্তানের গিলগিট-বালতিস্তানের নগর জেলার মিয়াচার উপত্যকার কাচেলি মেডোজে অবস্থিত। দিরান ভূমিক্যাম্প থেকে খাড়াভাবে আরোহণ করে, কাচেলি হ্রদে পৌঁছাতে প্রায় দুই ঘন্টা সময় লাগে।
হলদে ভাত

হলদে ভাত হচ্ছে স্প্যানিশ, ইরানী, পশ্চিম এশিয়ান, মরোক্কান, ইকুয়েডরীয়, পেরুভিয়ান, ক্যারিবিয়ান, পর্তুগিজ, ফিলিপিনো, আফগান, ভারতীয়, শ্রীলঙ্কা, দক্ষিণ আফ্রিকান এবং ইন্দোনেশিয়ান রান্নার ঐতিহ্যবাহী হলুদ রঙের চাল থেকে প্রস্তুত খাবার। এটি সাদা চালের সাথে আনাত্তো, জাফরান বা হলুদ, যে উপাদানগুলো চালকে হলুদ রঙ দিতে ব্যবহৃত হয় তা দিয়ে তৈরি করা হয়।
কেপ মালয় রন্ধনপ্রণালীতে উৎপত্তি দক্ষিণ আফ্রিকার হলুদ ভাত, ঐতিহ্যগতভাবে কিশমিশ, চিনি এবং দারুচিনি দিয়ে তৈরি করা হয়, যেটি খুব মিষ্টি একটি ভাত-ঘরানার খাবার তৈরি করে যা সুস্বাদু এবং তরকারির অনুষঙ্গ হিসাবে পরিবেশন করা হয়।
শ্রীলঙ্কায়, এটি "কাহা বুথ" নামে পরিচিত যা ইন্দোনেশিয়ান এবং শ্রীলঙ্কান উভয় প্রভাব থেকে এসেছে।
ইন্দোনেশিয়ায় এটি "নাসি কুনিং" নামে পরিচিত। ফিলিপাইনে এটি "কুনিং" নামে পরিচিত।
তৈকর টেঙ্গা

তৈকর টেঙ্গা সিলেটে খুবই জনপ্রিয় একটি খাবার। এটি একটি অপ্রচলিত ফল হলেও সাতকড়ার মতো সিলেট অঞ্চলে এটি প্রায় সারা বছরই পাওয়া যায়। এই টক ফলটি বেশিরভাগই ছোট মাছের সাথে রান্নায় ব্যবহৃত হয়। তৈকর টেঙ্গায় মাছের ঝোল অসমীয়া এবং সিলেটি রন্ধনশৈলীতে একটি জনপ্রিয় তরকারি।
থইকর হল একটি সবজির প্রজাতি যার বীজ নেই এবং সাইট্রাস স্বাদের। ডিসেম্বর থেকে শুরু করে তিন-চার মাসে এটি প্রচুর পরিমাণে পাওয়া যায়। তবে সারা বছরই বাজার থেকে সংগ্রহ করা যায়। থইকর দিয়ে মাছ-মাংস রান্না করা হয়। অনেকেই এই সবজিটিকে ডেফোলের সাথে গুলিয়ে ফেলেন। আসলে, থইকর দেখতে বড় আপেলের মতো। তৈকর "কাঁচা অবস্থায় সবুজ" এবং "পাকলে হলুদ হয়"। এই ফলটি মাছ এবং ভুনা গরুর মাংস রান্না করতে ব্যবহার করা যেতে পারে।
সয়াবিন তেল, পেঁয়াজ বাটা, রসুন বাটা, আদা বাটা, হলুদ, কুচি করা আদা, লবণ, মরিচের গুঁড়া, থইকর ও মাছ।
প্রথমে একটি সসপ্যানে তেল গরম করা হয়। তারপর রসুন কুচি দিয়ে হালকা ভাজা হয়। এরপর বাকি মসলাও ভেজে এবং থইকর ও মাছ যোগ করে ঢেকে রাখা হয়। এটি প্রস্তুত হয়ে গেলে, এটি নামিয়ে নেওয়া হয়।
পবিত্রঝাড় কারামতিয়া ফাযিল মাদ্রাসা

পবিত্রঝাড় কারামতিয়া ফাযিল মাদ্রাসা রংপুর বিভাগের রংপুর জেলার পীরগাছা উপজেলার পীরগাছা ইউনিয়নের একটি ফাযিল মাদ্রাসা।
মাদ্রাসাটির প্রতিষ্ঠাতা ও অন্যান্য সদস্যগণ কারামত আলী জৌনপুরীর ভক্ত ছিলেন। তারা এ মহান সমাজ সংস্কারকেরকের নামানুসারে এ মাদ্রাসাটির নাম পবিত্রঝাড় কারামতিয়া ফাযিল মাদ্রাসা রাখে।
মাদরাসাটি ১৯৫০ সালে ফোরকানিয়া মাদ্রাসা হিসাবে চালু হয়। পরে ১৯৫৭ সালে দাখিল, ১৯৬৪ সালে আলিম এবং ১৯৬৮ সালে ফাযিল খোলার মঞ্জুরি প্রাপ্ত হয়।
মাদরাসাটি র প্রায় ২.৯৫ একর জমির উপর স্থাপিত। মাদরাসার ৭.২২ একর জমি বাইরে আবাদি হিসাবে আছে। মাদরাসাটিতে ৫টি ভবন আছে-
ছাত্রের জন্য সাদা পায়জামা, আকাশি রঙের পাঞ্জাবি, সাদা টুপি ও সাদা জুতা এবং মেয়েদের আকাশি রঙের জামা, সাদা এফরোন, কালো বোরখা ও সাদা ওড়না। আইডি কার্ড সঙ্গে থাকা বাধ্যতামূলক।
মাদাসার অনেক ছাত্র-ছাত্রী স্থানীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে। মাদ্রাসায় স্কাউটদল রয়েছে। ২০০৫ সালে রংপুর জেলায় আঞ্চলিক জাম্বুরিতে প্রথম স্থান অধিকার করে।
সুযোগ্য গভর্নিনিং বডির তত্ত্বাবধানে প্রতিবছর মাদরাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ২০২০ সালে জেডেসিতে ১০০%, দাখিলে প্রায় ১০০% এবং আলিমে ১০০% পাশ করে। ২০২১ সালে দাখিল পরীক্ষায় ৯৫.২৪% ও আলিম পরীক্ষায় ৯৭.৫৬% পাশ করে। মাদ্রাসাটি ২০০৪ সালে জাতীয় ও উপজেলার শ্রেষ্ঠ প্রতিষ্ঠান হয়।
ক্যারোলিন মওয়াথার মৃত্যু

ক্যারোলিন মাওয়াথা ওচিয়েং ছিলেন একজন ৩৭ বছর বয়সী কেনিয়ার মানবাধিকার কর্মী। তিনি ডান্ডোরা সম্প্রদায় কেন্দ্রের প্রতিষ্ঠাতা ছিলেন (এই কেন্দ্রটি ডানডোরায় পুলিশ হত্যার ঘটনা তদন্ত করেছিল এবং নথি তৈরি করেছিল)। ২০১৯ সালের ৬ই ফেব্রুয়ারি তারিখে, তিনি নিখোঁজ হয়ে যান। ১২ই ফেব্রুয়ারি নাইরোবি শহরের মর্গে তাঁর মৃতদেহ পাওয়া গিয়েছিল। সেখানে এই মৃতদেহটি একটি অন্য নামে নিবন্ধিত ছিল। পুলিশ রিপোর্টে প্রমাণিত হয় যে তিনি ৭ই ফেব্রুয়ারি মারা গেছেন। ময়নাতদন্ত পরীক্ষায় জানা যায় যে তিনি রক্তক্ষরণ জনিত কারণে মারা গেছেন। বিপদজনক গর্ভপাতের ফলে তাঁর জরায়ুর পিছনের অংশ ফেটে রক্তপাত হয়েছিল। একটি পুরুষ ভ্রূণের অবশিষ্টাংশ তখনও তাঁর গর্ভে ছিল, যেটির একটি হাত ছিলনা।
তাঁর বাবা এবং স্বামী সাংবাদিকদের বলেছিলেন যে তাঁরা পুলিশের বিবৃতি বিশ্বাস করেন না, কারণ তাঁরা জানতেন না যে ক্যারোলিন সন্তান সম্ভবা ছিলেন। "দ্য ওয়াশিংটন পোস্টের" প্যাট্রিক গাথারা উল্লেখ করেছেন যে, সন্দেহের যথেষ্ট কারণ ছিল, কারণ পুলিশ অতীতে অনেকবার মানবাধিকার রক্ষকদের হত্যাকাণ্ড ধামাচাপা দেওয়ার চেষ্টা করেছে। একটি দ্বিতীয়, স্বাধীন ময়নাতদন্ত মৃত্যুর কারণ নিশ্চিত করেছিল। কেনিয়ার অ্যামনেস্টি ইন্টারন্যাশনাল জানিয়েছিল: "যদি মওয়াথা রাষ্ট্রের হাতে নিহত না হয়ে থাকেন, তাহলে তাঁকে এমন একটি ব্যবস্থা দ্বারা হত্যা করা হয়েছিল যা নিরাপদ গর্ভপাত পরিষেবা প্রদানে ব্যর্থতার জন্য অপরিণত গর্ভপাত ক্লিনিকগুলির অস্তিত্বের অনুমতি দেয়।"
২১শে ফেব্রুয়ারি উহুরু পার্কের ফ্রিডম কর্নারে ক্যারোলিনের স্মরণসভা অনুষ্ঠিত হয়। সেখানে প্রধান বিচারপতি উইলি মুতুঙ্গা, রাজনীতিবিদ মার্থা কারুয়া এবং নাইরোবি মহিলা প্রতিনিধি এসথার পাসারিস উপস্থিত ছিলেন। ক্যাথলিক গির্জা গর্ভপাতের বিরোধী ছিল বলে গির্জার পক্ষ থেকে রিকুয়েম পরিষেবা (মৃতের আত্মার উদ্দেশ্যে গির্জায় প্রচলিত বিধিবদ্ধ উপাসনা) প্রত্যাখ্যান করা হয়েছিল। ২৩শে ফেব্রুয়ারি সিয়ায়া কাউন্টির অ্যাসেম্বো বে অঞ্চলে, ক্যারোলিনের পরিবারের বাড়ির কাছে, তাঁর শেষকৃত্য সম্পন্ন হয়েছিল। তিনি তাঁর দুই সন্তান ও স্বামীকে রেখে গেছেন।
গর্ভপাতের সঙ্গে জড়িত সন্দেহে আটজনকে গ্রেপ্তার করা হয়েছে। যদি মায়ের জীবনের ঝুঁকি না থাকে, তাহলে কেনিয়ায় গর্ভপাত অবৈধ। যে ক্লিনিকে পদ্ধতিটি সম্পাদিত হয়েছিল তাদের সেটি চালানোর অনুমতিপত্র ছিল না।
জৈব সমাধি শুঁটি

জৈব সমাধি শুঁটি যার ইংরেজি অনুবাদ 'Organic burial pods' মূল ইতালিয়ান নামে 'Capsula Mundi' হলো একটি ডিম্বাকার জৈবিক বিয়োজ্য সমাধি শুঁটি যেখানে একটি মৃতদেহ ভিতরে সমাধি করা হয় এবং দেহ যখন ক্ষয়প্রাপ্ত হয় উপরে রোপণ করা গাছের পুষ্টি উপাদান হিসেবে গৃহীত হয়।২০০৩ সালে নকশাকার আন্না সাইতেল্লি এবং রাওল ব্রেতঝেল কর্তৃক উদ্ভাবিত।
দ্বিপদী বন্টন

সম্ভাব্যতা তত্ত্ব এবং পরিসংখ্যানে দ্বিপদী বন্টন ("binominal distribution") এর ব্যাবহার হয়ে থাকে। যখন একটি ঘটনার শুধু ২টি ফলাফল থাকবে, তখন এর মাধ্যমে তার কোন একটি ফলাফল পাওয়ার সম্ভাবনা গণনা করা যায়।
দ্বিপদী বন্টনে ২ ধরনের প্যারামিটার বা স্থিতি পরিমাপক রয়েছে, যা n এবং p দিয়ে নির্দেশ করে হয়ে থাকে। এই ক্ষেত্রে n হল ঘটনাটি কতবার ঘটবে তার সংখ্যা এবং p হলে কাঙ্ক্ষিত ফলাফলের সম্ভাবনা।
দ্বিপদী বন্টন এর জন্য ঘনত্ব সম্ভাব্যতার ফাংশন (probability mass function):
"k" = 0, 1, 2, ..., "n", যেখানে
বিপদী বন্টন এর জন্য ক্রমবর্ধমান বন্টন ফাংশন (cumulative distribution function):
যেখানে formula_4 "k' এর অধীন নিম্নমান।
লাই চাটনি

লাই চাটনি () হচ্ছে লাই শাক দিয়ে টাকি মাছ বা ভেড়ামাছের ভর্তা (চাটনি) যা সিলেট অঞ্চলের একটি ঐতিহ্যবাহী এবং খুবই জনপ্রিয় খাবার। শীত কালে গরম ভাতের সঙ্গে প্রথম পাতের খাবার হিসেবে সিলেটে রেসিপিটি বেশ পুরোনো যা এখনো প্রচলিত। 
প্রথমে লাইপাতা আস্ত ভালোভাবে ধুয়ে মাঝখানের শক্ত ডাঁটা ছাড়িয়ে নিতে হয় (পানের ডাঁটা ফেলার মতো)। অতঃপর যতটা সম্ভব কুচি কুচি করে নিয়ে এক পাত্রে রেখে লবণ মাখিয়ে কচলাতে হয়। যাতে সহজে সবুজ রস বের করে ফেলা যায়। পরে টাকি বা বোয়ালমাছ হলুদ লবণ দিয়ে মেখে কম তেলে ভেজে অথবা আগুনে ঝলসে ভর্তা বানানোর উপযোগী করতে হয়। এরজন্য আগেই মাছ, হলুদ ও লবণ দিয়ে সেদ্ধ করে বা ভেঁজে কাঁটা বেছে নিতে হয়। এরপর কড়াইয়ে তেল, পেঁয়াজ, রসুন ও কাঁচামরিচ দিয়ে ভাঁজতে হয়। ভাজা হয়ে গেলে এবার এতে সেদ্ধ বা ভাঁজামাছ দিয়ে খুব ভালো করে মেখে আরেকটু সময় ভাঁজতে হবে। নামানোর কিছুক্ষণ আগে কুচি কুচি করে কাটা লাই পাতা দিয়েই নামিয়ে নিতে হয়। শেষে হাতে মেখে ভর্তা বানিয়ে নিলেই হয়।
দুই পুরুষ

দুই পুরুষ হলো একটি জনপ্রিয় বাংলা চলচ্চিত্র যা পরিচালনা করেন সুশীল মুখোপাধ্যায়। এই চলচ্চিত্রটি তারাশঙ্কর বন্দ্যোপাধ্যায় এর বিখ্যাত উপন্যাস থেকে নির্মিত। এই চলচ্চিত্রটি ১৯৭৮ সালে এস এস প্রোডাকশান্স ব্যানারে মুক্তি পেয়েছিল এবং এই চলচ্চিত্রটির সংগীত পরিচালনা করেছিলেন অধীর বাগচী। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া চৌধুরী, লিলি চক্রবর্তী, তরুণ কুমার।
কঙ্কনা গ্রামে নুটুবিহারী মুখার্জী থাকতেন। তিনি একজন স্বাধীনতা সংগ্রামী ছিলেন এবং একটি মেয়ে কল্যাণীকে ভালোবাসতেন। জেলে থাকা অবস্থায় কল্যাণীর বিয়ে হয় অন্য একজনের সাথে। নুটুবিহারী জেল থেকে ছাড়া পেয়ে সবকিছু জানতে পেরে পরে গ্রামের সহজ সরল মেয়ে বিমলাকে বিয়ে করে। পরে গ্রামের একটি স্কুলে শিক্ষক হিসেবে যোগ দেন। কঙ্কনা গ্রামের জমিদার মুখার্জী খুব চালাক ছিলেন, তিনি দরিদ্র কৃষকদের কাছ থেকে সমস্ত জমি নেওয়ার চেষ্টা করেছিলেন এবং ফলস্বরূপ, তিনি মহাভারত নামে এক কৃষকের সাথেও তাই করেছিলেন। নুটুবিহারী জমিদারদের বিরুদ্ধে বিদ্রোহ করে তাদের বিরুদ্ধে মামলা করে। তিনি মহাভারতকে মামলা জিততে সাহায্য করেছিলেন। ফলস্বরূপ, নুটুবিহারী বিখ্যাত হয়ে ওঠে এবং কয়েক বছরের মধ্যে এবং নির্বাচনে জয়ী হয়। ক্ষমতা তাকে আরও দুর্নীতিগ্রস্ত হতে সাহায্য করেছিল, কিন্তু তার বড় ছেলে এবং স্ত্রী বিমলা তার বিরুদ্ধে লড়াই করেছিল এবং কঠোর পরিশ্রম করেছিল। অবশেষে নুটুবিহারী তার দোষ বুঝতে পেরে তার পুরানো মূল্যবোধে চলে এল।
সেনেগালের অর্থনীতি

সেনেগালের অর্থনীতি খনি, নির্মাণ, পর্যটন, মৎস্য শিকার এবং কৃষি দ্বারা চালিত হয়, যা লোহা, জিরকন, গ্যাস, সোনা, ফসফেট এবং অসংখ্য তেল আবিষ্কারের মধ্যে প্রচুর প্রাকৃতিক সম্পদ থাকা সত্ত্বেও গ্রামীণ এলাকায় কর্মসংস্থানের প্রধান উৎস। সেনেগালের অর্থনীতি ক্যামিল, মাছ, ফসফেট, চিনাবাদাম, পর্যটন এবং পরিষেবা থেকে এর অধিকাংশ বৈদেশিক মুদ্রা লাভ করে। অর্থনীতির প্রভাবশালী অংশগুলির মধ্যে একটি হিসাবে সেনেগালের কৃষি খাত পরিবেশগত অবস্থার জন্য অত্যন্ত ঝুঁকিপূর্ণ, যেমন বৃষ্টিপাত এবং জলবায়ু পরিবর্তনের তারতম্য এবং বিশ্ব পণ্যের দামের পরিবর্তন।
ডাকার, ফরাসি পশ্চিম আফ্রিকার সাবেক রাজধানী, এছাড়াও ব্যাংক এবং অন্যান্য প্রতিষ্ঠানের আবাসস্থল যা সমস্ত ফ্রাঙ্কোফোন পশ্চিম আফ্রিকাকে সেবা দিয়ে থাকে এবং এই অঞ্চলে শিপিং ও পরিবহনের একটি কেন্দ্র রয়েছে।
সেনেগালে আফ্রিকার অন্যতম উন্নত পর্যটন শিল্প রয়েছে। সেনেগালের অর্থনীতি বিদেশী সহায়তার উপর নির্ভরশীল। এটি বিশ্ব বাণিজ্য সংস্থার সদস্য।
দেশের অর্থনৈতিক উন্নয়নের প্রধান বাধা হল এর অদক্ষ বিচার, অত্যন্ত ধীর প্রশাসনিক আনুষ্ঠানিকতা এবং একটি ব্যর্থ শিক্ষা খাত সহ এর বড় দুর্নীতি। 
১৯৬০ সালে সেনেগালের মাথাপিছু জিডিপি ১.৩০% কমে যায়। যাইহোক, এটি ১৯৭০-এর দশকে ১৫৮% এর সর্বোচ্চ বৃদ্ধি নিবন্ধিত করেছিল এবং ১৯৮০-এর অশান্তিতে এখনও 43% প্রসারিত হয়েছিল। যাইহোক, এটি টেকসই প্রমাণিত হয়নি এবং এর ফলে 1990 এর দশকে অর্থনীতি 40% হ্রাস পেয়েছে।
গণ-উৎপাদন

গণ-উৎপাদন বলতে বিরতিহীনভাবে ও ধারাবাহিকভাবে, বিশেষত একটি সংযোজন প্রক্রমের মাধ্যমে, প্রচুর পরিমাণে প্রমিতকৃত দ্রব্য উৎপাদন করাকে বোঝায়। এটি তিনটি প্রধান উৎপাদন পদ্ধতির একটি; অপর দুইটি হল কর্মভিত্তিক উৎপাদন (job production) ও গুচ্ছ উৎপাদন (batch production)। গণ-উৎপাদনকে প্রায়শই "ধারাবাহিক উৎপাদন" (Flow production বা continuous production) নামেও ডাকা হয়।
গণ-উৎপাদন বিষয়ক ধারণাগুলি বহু বিভিন্ন ধরনের দ্রব্যের উপরে প্রয়োগ করা হয়, যাদের মধ্যে যেসব তরল ও কণাজাতীয় পদার্থ বিপুল পরিমাণে সামাল দিতে হয় (খাদ্য, জ্বালানি, রাসায়নিক পদার্থ ও খননকৃত খনিজ পদার্থ), যন্ত্রাংশ ও যন্ত্রাংশ-সমবায় (গৃহস্থালি যন্ত্রপাতি ও মোটরযান) উল্লেখ্য।
গণ-উৎপাদনের কিছু কৌশল, যেমন প্রমিতকৃত আকার, উৎপাদন প্রক্রম, ইত্যাদি শিল্প বিপ্লবের বহু শতাব্দী আগে থেকেই প্রচলিত ছিল। তবে ১৯শ শতকের মধ্যভাবে যান্ত্রিক হাতিয়ার ও কৌশলের প্রচলন ও এগুলি মাধ্যমে প্রতিস্থাপনযোগ্য যন্ত্রাংশ উৎপাদনের ফলে আধুনিক অর্থে গণ-উৎপাদন সম্ভব হয়।
ইংরেজি ভাষায় গণ-উৎপাদনের ধারণাটি "ম্যাস প্রোডাকশন" নামে ১৯২৬ সালে ব্রিটানিকা বিশ্বকোষের একটি সম্পূরক নিবন্ধে প্রথম ব্যবহার করা হয়, যেটি ফোর্ড মোটর কোম্পানির সাথে যোগাযোগের ভিত্তিতে রচিত হয়েছিল। তবে মার্কিন দৈনিক "দ্য নিউ ইয়র্ক টাইমস"' তারও আগে একটি শিরোনামের নিবন্ধে এই পরিভাষাটি ব্যবহার করেছিল।
মিকোলায়িভ

পূর্বে "নিকোলায়িভ" বা "নিকোলায়েভ" নামে পরিচিত মিকোলায়িভ হল দক্ষিণ ইউক্রেনের একটি শহর ও পৌরসভা, মিকোলায়িভ ওব্লাস্তের প্রশাসনিক কেন্দ্র। মিকোলায়িভ তর্কাতীতভাবে কৃষ্ণ সাগরের প্রধান জাহাজ নির্মাণ কেন্দ্র। শহরের মধ্যে তিনটি শিপইয়ার্ড ছাড়াও, জাহাজ নির্মাণে বিশেষায়িত বেশ কয়েকটি গবেষণা কেন্দ্র রয়েছে, যেমন স্টেট রিসার্চ অ্যান্ড ডিজাইন শিপবিল্ডিং সেন্টার, জোরিয়া-মাশপ্রোয়েক্ট ও অন্যান্য। শহরটির জনসংখ্যা ৪,৭৬,১০১ (২০২১ আনুমানিক)।
শহরটি ইউক্রেনের একটি গুরুত্বপূর্ণ পরিবহন কেন্দ্র (সমুদ্র বন্দর, বাণিজ্যিক বন্দর, নদী বন্দর, মহাসড়ক, রেলওয়ে জংশন ও বিমানবন্দর)।
মিকোলায়িভের সুশৃঙ্খল বিন্যাস এই সত্যকে প্রতিফলিত করে, যে শহরের প্রতিষ্ঠার পর থেকেই শহরের উন্নয়ন সুপরিকল্পিতভাবে হয়েছে। তিনটি প্রধান পূর্ব–পশ্চিম পথ সহ শহরের প্রধান সড়কসমূহ খুব চওড়া এবং সারিবদ্ধ গাছের দ্বারা আচ্ছাদিত। মিকোলায়িভের জমির বেশিরভাগ অংশই সুন্দর উদ্যান নিয়ে গঠিত। পার্ক পেরেমোহি (বিজয়) হল মিকোলায়িভ শহরের কেন্দ্রের ঠিক উত্তরে, ইনহুল নদীর উত্তর তীরে উপদ্বীপের একটি বড় উদ্যান।
বিশটি কবিতা ভালোবাসার একটি গান হতাশার

বিশটি কবিতা ভালোবাসার একটি গান হতাশার () চিলীয় কবি পাবলো নেরুদার প্রেমের কবিতার সংকলন। এটি ১৯২৪ সালে সান্তিয়াগোর এডিটোরিয়াল নাসিমেন্তো থেকে প্রথম প্রকাশিত হয়। এটি ১৯২৩ সালে প্রকাশিত "ক্রেপুসকুলারিও"-এর পর নেরুদার প্রকাশিত দ্বিতীয় বই।
"বিশটি কবিতা" এতে উল্লিখিত যৌনউদ্দীপক বিষয়বস্তুর জন্য সমালোচিত হয়, বিশেষ করে কবির অল্প বয়সের জন্য। এই দশকে "বিশটি কবিতা" নেরুদার সবচেয়ে প্রসিদ্ধ সৃষ্টিকর্মে পরিণত হয় এবং বইটির ২০ মিলিয়নের বেশি কপি বিক্রি হয়। বইটি অসংখ্য ভাষায় অনূদিত হয়; বাংলা ভাষায় বইটি অনুবাদ করেন রবিউল হুসাইন।
এটি প্রথম প্রকাশের পর থেকে প্রায় ১০০ বছর পর পর্যন্ত স্পেনীয় ভাষার সর্বোচ্চ বিক্রীত বই হিসেবে তার স্থান ধরে রাখে। ২০২০ সাল থেকে এটি মার্কিন যুক্তরাষ্ট্রের পাবলিক ডোমেইনে অন্তর্ভুক্ত।
২০০১ সালে অল্টারনেটিভ রক সঙ্গীতজ্ঞ লিন্ডা টমাস একক ফ্ল্যামেঙ্কো গান "আয়, আয়, আয়" প্রকাশ করেন, যা এই সৃষ্টিকর্মের উপর ভিত্তি করে রচিত।
এই কবিতার বইটি পাবলো লারাইনের সমাদৃত চলচ্চিত্র "নেরুদা" (২০১৬)-এর বিষয়বস্তু। এতে নেরুদা চরিত্রে অভিনয় করেছেন লুইস নেকো।
বারদিয়ানস্ক

বারদিয়ানস্ক হল দক্ষিণ-পূর্ব ইউক্রেনের জাপোরিঝিয়া ওব্লাস্তের (প্রদেশ) একটি বন্দর শহর। এটি কৃষ্ণ সাগরের উত্তরের সম্প্রসারণ আজভ সাগরের উত্তর উপকূলে অবস্থিত। এটি বারদিয়ানস্ক রায়নের (জেলা) একটি প্রশাসনিক কেন্দ্র হিসাবে কাজ করে, যদিও এটি রায়নের অন্তর্গত নয়। শহরটির নামকরণ বারদা নদীর থেকে করা হয়েছে, নদীটি শহরের পাদদেশে অবস্থিত বারদিয়ানস্ক স্পিট তৈরি করেছে। বারদিয়ানস্কে একটি সাফারি চিড়িয়াখানা, ওয়াটার পার্ক, জাদুঘর, কাদা স্নান ও জলবায়ু চিকিত্সা সহ স্বাস্থ্য রিসর্ট ও অসংখ্য জল ক্রীড়া কার্যক্রম রয়েছে। ২০২১ সালের হিসাবে শহরটির আনুমানিক জনসংখ্যা ১,০৭,৯২৮ জন ছিল।
শহরের প্রধান উদ্যোগসমূহের মধ্যে একটি হল সমুদ্র বাণিজ্য বন্দর। এটি ধাতু প্রক্রিয়াকরণ, স্ক্র্যাপ ধাতু, শস্য, কয়লা, আকরিক, কাদামাটি, সূর্যমুখী-বীজের তেল, শিল্প তেল, খনিজ তেল ও ঢালাই-লোহা পরিবহন করে। বন্দরে সার ও খনিজ তেল প্রক্রিয়াকরণের জন্য একটি কমপ্লেক্স, কন্টেইনার টার্মিনাল এবং একটি রেল ডিপো রয়েছে। ট্র্যাক ও রাস্তাসমূহে সমস্ত মুরিংয়ের সঙ্গে জুক্ত রয়েছে এবং বন্দর সমস্ত বৈদ্যুতিক ক্রেন দিয়ে সজ্জিত। বন্দর জলের গভীরতা ৮.৪ মিটার (২৮ ফুট)।
বারদিয়ানস্ক একটি গুরুত্বপূর্ণ মৎস্য কেন্দ্র, যা শহরের খাদ্য শিল্পের একটি অবিচ্ছেদ্য অংশ। এছাড়াও একটি বৈজ্ঞানিক সংস্থা রয়েছে, যা আজভ অববাহিকার জলাশয়ে মাছের গবেষণা করে।
খেরসন

খেরসন দক্ষিণ ইউক্রেনের একটি শহর। এটি খেরসন ওব্লাস্তের প্রশাসনিক কেন্দ্র এবং একটি অর্থনৈতিক কেন্দ্র। খেরসন হল কৃষ্ণ সাগর ও নিপার নদীর তীরে অবস্থিত একটি গুরুত্বপূর্ণ বন্দর এবং একটি প্রধান জাহাজ নির্মাণ শিল্পের আবাসস্থল। এটি খেরসন রায়নের কেন্দ্র এবং ইউক্রেনের অন্যতম হ্রোমাদা খেরসন শহুরে হ্রোমাদা প্রশাসনের আয়োজক। ২০২১ সালের হিসাবে, শহরের জনসংখ্যা ২,৮৩,৬৪৯ জন ছিল।
২০১৪ সাল থেকে, খেরসন শহরের ক্রিমিয়ার ইউক্রেনীয় রাষ্ট্রপতির প্রতিনিধির কার্যালয় অবস্থান করছেন।
২০২০ সালের ১৮ই জুলাই পর্যন্ত, খেরসনকে একটি ওব্লাস্ত তাৎপর্যপূর্ণ শহর ও খেরসন পৌরসভার কেন্দ্র হিসাবে অন্তর্ভুক্ত করা হয়েছিল। ইউক্রেনের প্রশাসনিক সংস্কারের অংশ হিসাবে ২০২০ সালের জুলাই মাসে পৌরসভাটি বিলুপ্ত করা হয়েছিল, যা খেরসন ওব্লাস্তের রায়নের (জেলা) সংখ্যা কমিয়ে পাঁচ করেছে। খেরসন পৌরসভার এলাকাটি নতুন প্রতিষ্ঠিত খেরসন রাইয়নে একীভূত হয়।
ক্রিওয়িজ রিহ

ক্রিওয়িজ রিহ বা ক্রিভয় রগ হল মধ্য ইউক্রেনের বৃহত্তম শহর এবং দেশের ৭তম জনবহুল শহর; এলাকা অনুসারে দেশের দ্বিতীয় বৃহত্তম শহর (অধিকৃত সেবাস্তোপল গণনা না করে)। এটি একটি বৃহৎ শহুরে এলাকার মধ্যে অবস্থিত এবং ক্রিওয়িজ রিহ রায়নের প্রশাসনিক কেন্দ্র হিসেবে কাজ করে। এটি ইউক্রেনের অন্যতম হ্রোমাদা ক্রিওয়িজ রিহ শহুরে হ্রোমাদা প্রশাসনের আয়োজন করে। শহরটির জনসংখ্যা ২০২১ সালের হিসাবে ৬,১২,৭৫০ জন।
সাকসাহান ও ইনহুলেতস নদীর সঙ্গমস্থলে অবস্থিত, ক্রিওয়িজ রিহ শহরের বেশিরভাগ ইতিহাসের জুড়ে একটি প্রধান বসতি হিসাবে প্রতিষ্ঠিত ছিল। এটি ১৭৭৫ সালে কস্যাকস দ্বারা একটি ডাক স্টেশন হিসাবে প্রতিষ্ঠিত হয়েছিল। ১৮৬০ সাল পর্যন্ত একটি সামরিক বসতি হিসাবে বিকশিত হয়, এটি খেরসন গভর্নরেটের অংশ গঠন করেছিল। এটি ২০তম শতকে ইয়েকাতেরিনোস্লাভ অঞ্চলের সঙ্গে অন্তর্ভুক্ত করা হয়েছিল। ১৮৮০-এর দশকের শুরুতে বসতিটি "আশ্চর্যজনক হারে" প্রসারিত হতে শুরু করে। ক্রিওয়িজ রিহ-এর নগরায়ণ ছিল অপরিকল্পিত এবং খনিজ উত্তোলন দ্বারা উদ্দীপিত। ফরাসি ও ইংরেজ বিনিয়োগ ধাতুবিদ্যা, লোহা খনির ও লোহা আকরিকের সমৃদ্ধ ভাণ্ডাররে খোঁজের বৃদ্ধিতে অবদান রাখে। ক্যাথরিনাইন রেলওয়ে ১৮৮৪ সালে দোনবাসে লৌহ আকরিক পরিবহনের জন্য নির্মিত হয়েছিল। এটি একটি প্রধান শিল্প শহরে ক্রিওয়িজ রিহ-এর বৃদ্ধিকে অনুঘটক করেছে; এটি ১৯১৯ সালে শহরের মর্যাদা লাভ করে।
দোনবাস

দোনবাস দক্ষিণ-পূর্ব ইউক্রেনের একটি ঐতিহাসিক, সাংস্কৃতিক ও অর্থনৈতিক অঞ্চল, যার কিছু অঞ্চল রুশ-ইউক্রেনীয় যুদ্ধের সময় দুটি বিচ্ছিন্নতাবাদী গোষ্ঠী নিজেদেরকে দোনেৎস্ক ও লুহানস্ক গণপ্রজাতন্ত্রী বলে অভিহিত করে। দোনবাস শব্দটি একটি পোর্টম্যানটিউ, যা "দোনেৎস কয়লা অববাহিকা"-এর সংক্ষিপ্ত রূপ দোনেৎস অববাহিকা থেকে গঠিত হয়েছে। কয়লা অববাহিকার নামটি দোনেৎস শৈলশিরার একটি উল্লেখ; পরেরটি দোনেৎস নদীর সাথে যুক্ত। অঞ্চলের ব্যাপ্তির অসংখ্য সংজ্ঞা বিদ্যমান রয়েছে।
২০০১ সালের আদমশুমারি অনুসারে, জাতিগত ইউক্রেনীয়রা লুহানস্ক ওব্লাস্তের জনসংখ্যার ৫৮% ও দোনেৎস্ক ওব্লাস্তের ৫৬.৯%। জাতিগত রুশ বৃহত্তম সংখ্যালঘু জনগোষ্ঠী গঠন করে, যা দুটি ওব্লাস্তের যথাক্রমে ৩৯% ও ৩৮.২%। আধুনিক দোনবাস একটি প্রধানত রুসোফোন অঞ্চল। ২০০১ সালের আদমশুমারি অনুসারে, দোনেৎস্ক ওব্লাস্তের ৭৪.৯% ও লুহানস্ক ওব্লাস্তের ৬৮.৮% বাসিন্দার প্রধান ভাষা রুশ।
রুশ বংশোদ্ভূত বাসিন্দারা প্রধানত বৃহত্তর শহুরে কেন্দ্রগুলিতে কেন্দ্রীভূত। শিল্পায়নের সময় রুশ ভাষা হয়ে ওঠে প্রধান ভাষা ও "সংযোগকারী ভাষা", বহু রুশ ব্যক্তি অভিবাসনের দ্বারা উত্সাহিত হয়, বিশেষ করে কুর্স্ক ওব্লাস্ত থেকে দোনবাসের নতুন প্রতিষ্ঠিত শহরগুলিতে ঘটা অভিবাস। ক্রমাগত গবেষণা বিতর্কের একটি বিষয়, এবং সোভিয়েত আমলে জোরপূর্বক দেশত্যাগ ও মৃত্যুর পরিমাণ প্রায়শই এই দুটি ওব্লাস্তে অস্বীকার করা হয়, যা বিশেষ করে হলদোমোরের সময় গ্রামীণ ইউক্রেনীয়দের প্রভাবিত করেছিল, এটি দক্ষিণ ইউক্রেন ও ভলগা অঞ্চল জুড়ে দুই বছরের খরা সহ প্রাথমিক সোভিয়েত শিল্পায়ন নীতির ফলস্বরূপ ছিল।
রাজুমকভ সেন্টার কর্তৃক অনুষ্ঠিত ইউক্রেনের ২০১৬ সালের ধর্মের সমীক্ষা অনুসারে, দোনবাসের জনসংখ্যার ৬৫.০% খ্রিস্টান ধর্মে বিশ্বাস করেন(৫০.৬% অর্থোডক্স সহ, ১১.৯% নিজেদের "সাধারণ খ্রিস্টান" বলে ঘোষণা করে এবং ২.৫% যারা প্রোটেস্ট্যান্ট চার্চের অন্তর্ভুক্ত)। দোনবাসের জনসংখ্যার ৬% ইসলাম ও ০.৬% হিন্দু ধর্ম বিশ্বাস করেন, উভয় ধর্মেই ইউক্রেনের অন্যান্য অঞ্চলের তুলনায় অধিক জনসংখ্যা দোনবাস অঞ্চলে পরিলক্ষিত হয়। যে সমস্ত ব্যক্তিরা অন্য কোনো ধর্মে বিশ্বাসী বা বিশ্বাসী নয় বলে ঘোষণা করেছেন, সেই সকল ব্যক্তিরা তালিকাভুক্তদের মধ্যে চিহ্নিত নয়, তারা জনসংখ্যার ২৮.৩% গঠন করেছিল।
কয়লা উত্তোলন ও ধাতুবিদ্যার মতো ভারী শিল্পে দোনবাসের আধিপত্য রয়েছে। এই অঞ্চলটির নাম "দোনেৎস কয়লা অববাহিকা" (ইউক্রেনীয়: Донецький вугільний басейн, রাশিয়ান: Донецкий угольный бассейн) শব্দের সংক্ষিপ্ত রূপ থেকে নেওয়া হয়েছে এবং যদিও বার্ষিক কয়লা উত্তোলন ১৯৭০-এর দশক থেকে হ্রাস পেয়েছে, তবে দোনবাস একটি উল্লেখযোগ্য সরবরাহকারী হিসাবে রয়ে গেছে। দোনবাস ইউক্রেনের বৃহত্তম কয়লার ভাণ্ডারসমূহের মধ্যে একটি হিসাবে প্রতিনিধিত্ব করে, যার আনুমানিক কয়লা মজুদের পরিমাণ ৬০ বিলিয়ন টন।
দোনবাসে কয়লা খনন খুব গভীরতায় পরিচালিত হয়। লিগনাইট খনন করা হয় ভূপৃষ্ঠের প্রায় ৬০ মিটার (২,০০০ ফুট) নীচে, যেখানে আরও মূল্যবান অ্যানথ্রাসাইট ও বিটুমিনাস কয়লার জন্য খনন করা হয় প্রায় ১,৮০০ মিটার (৫,৯০০ ফুট) গভীরতায়। এই অঞ্চলে ২০১৪ সালের এপ্রিল মাসে যুদ্ধ শুরু হওয়ার আগে, দোনেৎস্ক ও লুহানস্ক ওব্লাস্ত একসঙ্গে ইউক্রেনের কয়লা রপ্তানির প্রায় ৩০ শতাংশ উত্পাদন করত।
বুর্জোয়াশ্রেণী

বুর্জোয়া শ্রেণি ( , ) হলো ব্যবসায়ী, বণিক ও সাধারণভাবে ধনী ব্যক্তিদের একটি সামাজিক শ্রেণি, যা মধ্যযুগের শেষভাগে উদ্ভূত হয়, মূলত কৃষক ও কুলীনদের মধ্যবর্তী একটি "মধ্যবিত্ত শ্রেণি" হিসেবে। এদের সাধারণত প্রলেতারিয়েত শ্রেণির সাথে তুলনা করে দেখা হয় — ধন, রাজনৈতিক ক্ষমতা ও শিক্ষার দিক থেকে। এছাড়াও, সাংস্কৃতিক পুঁজি, সামাজিক পুঁজি এবং আর্থিক পুঁজিতে তাদের প্রবেশাধিকার ও নিয়ন্ত্রণ রয়েছে।
মূলত, বুর্জোয়া শ্রেণির উৎপত্তি উদারনৈতিক রাজনৈতিক মতবাদ এবং শহরভিত্তিক সমাজব্যবস্থার সঙ্গে গভীরভাবে সম্পর্কযুক্ত, যা নগরের নাগরিক সনদ দ্বারা স্বীকৃত (যেমন: পৌর সনদ, শহর অধিকার, জার্মান শহর আইন) — অর্থাৎ, শহরের নাগরিকবর্গ ছাড়া অন্যত্র বুর্জোয়া শ্রেণি ছিল না। গ্রামীণ কৃষকরা ভিন্ন আইনগত ব্যবস্থার অধীনে পড়ত।
কমিউনিস্ট দর্শনে, বুর্জোয়া শ্রেণি সেই সামাজিক শ্রেণি যারা আধুনিক শিল্পায়নের সময় উৎপাদনের উপকরণগুলোর মালিক হয়ে ওঠে এবং যাদের প্রধান সমাজিক চিন্তা ব্যক্তিগত মালিকানার মূল্য এবং ধন সংরক্ষণের মাধ্যমে সমাজে তাদের অর্থনৈতিক আধিপত্য বজায় রাখা।
নওগাঁও রাশেদিয়া ফাজিল (ডিগ্রী) মাদ্রাসা

নওগাঁও রাশেদিয়া ফাজিল মাদ্রাসা বাংলাদেশের চট্টগ্রাম বিভাগের চাঁদপুর জেলার অন্তর্ভুক্ত মতলব উপজেলার একটি আলিয়া মাদ্রাসা। বর্তমানে এটি ইসলামি আরবি বিশ্ববিদ্যালয় অধিভুক্ত একটি ফাজিল বা ডিগ্রী সমমানের মাদ্রাসা। মাদ্রাসাটির বর্তমান অধ্যক্ষ আল্লামা যাকারিয়া চৌধুরী আল মাদানী তিনি ঐতিহাসিক সাদরা দরবার শরীফের পীর হিসেবেও পরিচিত।
এই মাদ্রাসাটি চাঁদপুর জেলার অন্তর্গত মতলব উপজেলার নওগাঁও বাজারের ৩০০মিটার উত্তর পাশ্বে অবস্থিত।
হাজী শরীয়তুল্লাহর চতুর্থ বংশধর আবা খালেদ রশীদ উদ্দিন ওরফে পীর বাদশা মিয়ার নির্দেশে তারই মুরীদ মরহুম আইনুদ্দিন হাজী ও মরহুম ওয়ালী উল্লাহ আমীন দ্বয় এর হাত ধরে ১৯২২ সালে প্রতিষ্ঠনটির যাত্রা শুরু হয়। এটি চাঁদপুর জেলার অন্যতম প্রচীন বিদ্যানিকেতন। প্রতিষ্ঠানটি ভারতীয় উপমহাদেশের ব্রিটিশ শাসনামলের ১৯৩৬ সালে দাখিল, পাকিস্তান শাসনামলের ১৯৬৩ সালে আলিম ও ১৯৬৫ সালে বাংলাদেশ মাদ্রাসা শিক্ষা বোর্ড এর অধিনে ফাজিল মঞ্জুরী প্রাপ্ত হয়। ব্রিটিশ শাসনামল থেকে এখন পর্যন্ত এই ইসলামি বিদ্যানিকেতনটি সমানতালে তার শিক্ষা প্রদান করে আসছে।
মাদ্রাসাটির ছাত্র-ছাত্রীর সংখ্যা বর্তমানে ছয়শতাধিক। প্রতিষ্ঠানটির মাধ্যমিক ও উচ্চ মাধ্যমিক স্তরে রয়েছে সাধারণ ও বিজ্ঞান বিভাগ। এছাড়াও প্রথম থেকে ফাজিল (ডিগ্রী) পর্যন্ত অধ্যায়ন করার সুযোগ প্রতিষ্ঠানটিতে রয়েছে।
আব্দুল ইলাহি আল আমরি

আব্দুল ইলাহি আল আমরি (, ; জন্ম: ১৫ জানুয়ারি ১৯৯৭) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল নাসর এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১৬ সালে, আল আমরি সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। তিনি ২০২১ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ২ ম্যাচে ১টি গোল করেছেন। তিনি সৌদি আরবের হয়ে ২০১৯ এএফসি এশিয়ান কাপে অংশগ্রহণ করেছেন। দলগতভাবে, আল আমরি এপর্যন্ত ২টি শিরোপা জয়লাভ করেছেন, যার উভয়ই আল নাসরের হয়ে জয়লাভ করেছেন।
আব্দুল ইলাহি আল আমরি ১৯৯৭ সালের ১৫ই জানুয়ারি তারিখে সৌদি আরবের তাইফে জন্মগ্রহণ করেছেন এবং সেখানেই তার শৈশব অতিবাহিত করেছেন।
আল আমরি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।
সেনেগালে কৃষি

সেনেগাল খরা-প্রবণ সাহেল অঞ্চলের মধ্যে থাকা সত্ত্বেও কৃষি সেনেগালের অর্থনীতির অন্যতম প্রধান অংশ। যেহেতু মাত্র ৫% জমিতে সেচ দেওয়া হয়, তাই সেনেগাল বৃষ্টিনির্ভর কৃষির উপর নির্ভর করে চলেছে। কৃষি কর্মশক্তির প্রায় ৭৫% অধিকৃত করে আছে। তুলনামূলকভাবে ব্যাপক বৈচিত্র্যময় কৃষি উৎপাদন থাকা সত্ত্বেও অধিকাংশ কৃষক জীবিকা নির্বাহের প্রয়োজনে শস্য উৎপাদন করে। বাজরা, চাল, ভুট্টা এবং জোরা হল সেনেগালে উৎপন্ন প্রাথমিক খাদ্য শস্য। খরা এবং পঙ্গপাল, পাখি, ফলের মাছি এবং সাদা মাছির মতো কীটপতঙ্গ উৎপাদনের জন্য হুমকির বিষয়। অধিকন্তু, সেনেগালে জলবায়ু পরিবর্তনের প্রভাবগুলি চরম আবহাওয়া যেমন খরা, সেইসাথে তাপমাত্রা বৃদ্ধির কারণে কৃষি অর্থনীতিকে মারাত্মকভাবে ক্ষতি করবে বলে আশা করা হচ্ছে।
সেনেগাল বিশেষ করে চালের জন্য নেট খাদ্য আমদানিকারক, যা প্রায় ৭৫% খাদ্যশস্য আমদানি করে। চিনাবাদাম, আখ ও তুলা হল গুরুত্বপূর্ণ অর্থকরী ফসল এবং স্থানীয় ও রপ্তানি বাজারের জন্য বিভিন্ন ধরনের ফল ও সবজি চাষ করা হয়। ২০০৬ সালে গাম আরবি রপ্তানিমূল্য ২৮০ মিলিয়ন মার্কিন ডলারে উন্নীত হয়েছে, যা এটিকে শীর্ষস্থানীয় কৃষি রপ্তানিতে পরিণত করেছে। সবুজ মটরশুটি, শিল্প টমেটো, চেরি টমেটো, তরমুজ এবং আম সেনেগালের প্রধান উদ্ভিজ্জ অর্থকরী ফসল। গাম্বিয়া দ্বারা সেনেগালের বাকি অংশ ক্যাসামান্স অঞ্চল থেকে বিচ্ছিন্ন, যা একটি গুরুত্বপূর্ণ কৃষি উৎপাদনকারী এলাকা, কিন্তু অবকাঠামো বা পরিবহন সংযোগ ছাড়াই এর সক্ষমতা বাড়াতে হবে।
কারিগর মাছ ধরার আধুনিকীকরণের অভাব সত্ত্বেও মাছ ধরার খাতটি সেনেগালের প্রধান অর্থনৈতিক সম্পদ এবং প্রধান বৈদেশিক মুদ্রা উপার্জনকারী। প্রাণিসম্পদ ও পোল্ট্রি খাত তুলনামূলকভাবে অনুন্নত তবে আধুনিকায়ন, উন্নয়ন ও বৃদ্ধির সম্ভাবনা রয়েছে। সেনেগাল এর অধিকাংশ দুধ এবং দুগ্ধজাত পণ্য আমদানি করে। কম ফলন এবং সীমিত বিনিয়োগের কারণে খাতটি বাধাগ্রস্ত হয়। প্রাণিকুল ও বনজ দ্রব্যের সম্ভাব্য উৎপাদন উচ্চ ও বহুমুখী এবং সুসংগঠিত হলে গ্রামীণ এলাকার দরিদ্র কৃষকদের উপকার হতে পারে। যদিও কৃষি খাত ২০০৪ সালে পঙ্গপালের আক্রমণে ক্ষতিগ্রস্ত হয়েছিল, এটির কারণে ক্ষতিগ্রস্ত হওয়া অবস্থা কাটিয়ে উঠেছিল এবং ২০০৬ সালে মোট কৃষি উৎপাদন ৬.১% এবং ২০০৭ সালে ৫.১% বৃদ্ধি পাবে বলে আশা করা হয়েছিল।
বাংলাদেশ বিমান বাহিনী কল্যাণ ট্রাস্ট

বাংলাদেশ বিমান বাহিনী কল্যাণ ট্রাস্ট বাংলাদেশ সরকার এবং বাংলাদেশ বিমান বাহিনী সমর্থিত ট্রাস্ট যা অবসরপ্রাপ্ত বিমান বাহিনীর কর্মীদের এবং তাদের পরিবারের কল্যাণে কাজ করে। বাংলাদেশ বিমান বাহিনী প্রধান এয়ার চিফ মার্শাল শেখ আব্দুল হান্নান, বাংলাদেশ বিমান বাহিনী কল্যাণ  সংস্থার বর্তমান সভাপতি।
বাংলাদেশ বিমান বাহিনী কল্যাণ ট্রাস্ট ২০১০ সালে বিমান বাহিনী প্রধান এবং ট্রাস্টের প্রথম চেয়ারপারসন শাহ মোহাম্মদ জিয়াউর রহমানের অধীনে প্রতিষ্ঠিত হয়েছিল। তিনি ২৩ সেপ্টেম্বর ২০১০ থেকে ১২ জুন ২০১২ পর্যন্ত দায়িত্ব পালন করেন। তার স্থলাভিষিক্ত হন মুহাম্মদ এনামুল বারী যিনি ১২ জুন ২০১৫ পর্যন্ত দায়িত্ব পালন করেন। বারীর স্থলাভিষিক্ত হন আবু এসরার যিনি ১২ জুন ২০১৮ পর্যন্ত দায়িত্ব পালন করেন এবং তার স্থলাভিষিক্ত হন বাংলাদেশ বিমান বাহিনীর নবনিযুক্ত প্রধান মাসিহুজ্জামান সেরনিয়াবাত।
বঙ্গবন্ধু শেখ মুজিবুর রহমান এভিয়েশন অ্যান্ড অ্যারোস্পেস বিশ্ববিদ্যালয় বাংলাদেশ বিমান বাহিনী কল্যাণ  সংস্থা দ্বারা এবং বাংলাদেশ বিমান বাহিনীর প্রধানের নেতৃত্বে পরিচালিত হচ্ছে।
১৪ জুন ২০২০ তারিখে, বাংলাদেশ বিমান বাহিনী কল্যাণ ট্রাস্ট কোভিড-১৯ মহামারীর লক্ষ্যে দুবাইতে আটকে পড়া বাংলাদেশীদের ফিরিয়ে আনতে বাংলাদেশ বিমান এবং ইউএস-বাংলা এয়ারলাইন্সের বিশেষ ফ্লাইটের ব্যবস্থা করে। যুক্তরাজ্য, মালয়েশিয়া ও দোহায় আটকে পড়া বাংলাদেশিদের ফিরিয়ে আনতে একই ধরনের ফ্লাইটের ব্যবস্থা করা হয়েছিল।
২০২১ সালের মার্চ মাসে, বাংলাদেশ সরকার বাংলাদেশ ক্ষুদ্র ও কুটির শিল্প কর্পোরেশনের মালিকানাধীন বিসিক কেমিক্যাল ইন্ডাস্ট্রিয়াল পার্ক, মুন্সীগঞ্জে উন্নয়ন কাজের জন্য ১.২৪ বিলিয়ন টাকা বরাদ্দ করেছে। সরকার সরাসরি ক্রয় পদ্ধতির মাধ্যমে কাজটি বাংলাদেশ নৌবাহিনীর মালিকানাধীন বাংলাদেশ বিমান বাহিনী কল্যাণ ট্রাস্ট এবং ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেডকে দেওয়ার সুপারিশ করেছে।
ধাত্রী

হিন্দুধর্মে, ধাত্রী বা ধাত্র হল একজন বৈদিক দেবতা, আদিত্যদের মধ্যে একজন। এছাড়াও তিনি স্বাস্থ্য ও গার্হস্থ্য শান্তির দেবতা। তন্ত্র অঙ্কন করে এবং বৈদিক স্তোত্র উচ্চারণ করে তাকে তন্ত্রে আমন্ত্রণ জানানো হয়। অশ্বমেধ যজ্ঞের মতো প্রধান যজ্ঞের সময় প্রায়ই আহ্বান করা হয়।
পান গলি

পান গলি (, ) পাকিস্তানের লাহোরে অবস্থিত একটি বিখ্যাত বাজার যা ভারত থেকে আমদানিকৃত পণ্য বিক্রির জন্য পরিচিত। এটি আনারকলি বাজারের মধ্যে অবস্থিত এই বাজারটি তিন লেন বিশিষ্ট যাতে প্রায় পঞ্চাশটি দোকান রয়েছে।
১৯৪৭ সালে ভারত বিভাগের পর পান গলি ভারতীয় পণ্য বিক্রির কেন্দ্র হয়ে ওঠে।
এই বাজারে বিক্রেতারা পান, শাড়ি, নারকেল, সৌন্দর্য পণ্য, আয়ুর্বেদিক ওষুধ এবং রান্নাঘরের পাত্র বিক্রি করে। পান গলির স্থানীয় দোকানদার রফিক আব্বাস এলাকার জনপ্রিয়তা বর্ণনা করে বলেছেন:
পান গলির সাথে দিল্লির চাঁদনি চকের মিল রয়েছে বলে জানা যায়।
ইদাক্কা

ইদাক্কা (, আক্ষরিক অর্থে "মাঝখানে"), এছাড়াও লেখা হয় এদায়ক্কা বা এদাক্কা, হল দক্ষিণ ভারতের কেরালার বালি ঘড়ি আকৃতির একটি ড্রাম। এটি পঞ্চবাদ্যম এবং সোপানা সঙ্গীতম পরিবেশনার জন্য ব্যবহৃত একটি যন্ত্র। এটি ছন্দ ধরে রাখার চেয়ে বাদ্যযন্ত্রের কাজ বেশি করে এবং বিশ্বাস করা হয় যে এটি ভগবান নটরাজ (ভগবান শিব) পৃথিবীতে পাঠিয়েছেন। এটি কেরালার সবচেয়ে পূজিত বাদ্যযন্ত্র হিসাবে বিবেচিত হয় এবং এটি দেব বাদ্যম নামে পরিচিত। এই সহজ ঘাত বাদ্য যন্ত্রটি বিস্তৃত ভারতের ডমরুর মতো। ডমরুতে গিঁটযুক্ত দড়ি দিয়ে অনুরনকের গায়ে আঘাত করা হয়, কিন্তু ইদাক্কা একটি লাঠি দিয়ে বাজানো হয়। ডমরুর মতো, ইদাক্কার মধ্যস্থলের দড়ি চেপে ধরে স্বরতীক্ষ্ণতা বাঁকানো যেতে পারে (একটি ধ্বনি অন্য ধ্বনির ওপর দিয়ে যাওয়া)। ইদাক্কা যন্ত্রটিকে বাম কাঁধের উপর ঝোলানো হয় এবং যন্ত্রের ডান দিকে একটি পাতলা বাঁকানো লাঠি দিয়ে আলতোভাবে আঘাত করা হয়।
মনে করা হয় যে শব্দটি এসেছে মালয়ালম শব্দ "ইদাক্কু" থেকে, যার অর্থ "কেন্দ্র"। শব্দটি মন্দিরের দেব মূর্তি এবং ভক্তদের মধ্যে বাদ্যযন্ত্রটির অবস্থানকে নির্দেশ করতে বলা হয়।
কথা বলা ড্রামের মতোই, ইদাক্কার দুই পাশের দুই খোলা মুখ দুটি বৃত্তাকার পাতলা পরদা দিয়ে ঢাকা থাকে। এদের প্রত্যেকটিই একটি বৃত্তাকার বলয়ের সাহায্যে আটকানো থাকে। দুই পাশের এই দুটি পরদার মাঝে বালি ঘড়ি আকারের মূল কাঠামোটি থাকে। দুই পাশের দুই বলয় দড়ি দিয়ে এমনভাবে বাঁধা থাকে যাতে সে দুটি একে অপরকে নিজের দিকে টেনে রাখে। জালের মতো প্রাকৃতিক তন্তু দিয়ে তৈরি দড়িগুলি ড্রামের দুদিকের খোলা মুখ জুড়ে, মুখের নিচের দিকে প্রসারিত থাকে। ড্রামের দুই মুখের ব্যাস কাঠামোর ব্যাসের চেয়ে বড় হওয়া অস্বাভাবিক নয়, ফলে ড্রামের খোলা মুখের দুই দিক কেন্দ্রবিন্দু থেকে কিছুটা সরে থাকে।
ইদাক্কা হল একটি ছোট, উচ্চ স্বরতীক্ষ্ণতাযুক্ত ড্রাম যার নির্দিষ্ট স্বরতীক্ষ্ণতা আছে। জালের মতো তন্তুগুলি ড্রামের মুখের দিকের কম্পিত পরদার সাথে এমনভাবে যুক্ত হয়, যা দিয়ে যন্ত্রের স্বরতীক্ষ্ণতা নির্ধারিত হয়। যন্ত্রের চারপাশে দড়ি চেপে বিভিন্ন স্বরতীক্ষ্ণতা পাওয়া যেতে পারে, এগুলি দুপাশের পরদার টানের পরিমাণের পরিবর্তন করে।
সেনেগালে জ্বালানি

২০১৪ সালের এপ্রিল মাসের হিসাব অনুযায়ী, সেনেগালের জ্বালানি খাতে ১৪৩১ মেগাওয়াট স্থাপন ক্ষমতা রয়েছে। জ্বালানি বেসরকারি অপারেটরদের দ্বারা উৎপাদিত হয় এবং সেনেলেক এনার্জি কর্পোরেশনের কাছে বিক্রি করা হয়। বিদ্যুতায়নের জন্য বর্তমান সরকারের কৌশলগুলির মধ্যে অফ-গ্রিড সোলারে বিনিয়োগ এবং গ্রিডের সাথে সংযোগ অন্তর্ভুক্ত রয়েছে।
অধিকাংশ জ্বালানি উৎপাদন হয় জীবাশ্ম জ্বালানি থেকে, প্রায়শ ডিজেল এবং গ্যাস (৮৬৪ মেগাওয়াটের ৭৩৩)। জ্বালানি উৎপাদনের ক্রমবর্ধমান পরিমাণ টেকসই উৎস থেকে আসে, যেমন মালির মানন্তলি বাঁধ এবং ২০২০ সালে থিয়াসে একটি নতুন বায়ু খামার খোলা হয়েছে—তবে, এটি এখনও মোট উৎপাদনের একটি ছোট অংশ। ২০১০-এর দশকে উৎপাদন বৃদ্ধি সত্ত্বেও চাহিদার তুলনায় জ্বালানি ঘাটতির কারণে অর্থনীতি প্রায়শই বাধাগ্রস্ত হয়েছে।
সেনেগাল বিশ্বব্যাপী গ্রিনহাউস গ্যাস নির্গমনে প্রায় কিছুই অবদান রাখে না: দেশটি ২০১৪ সালে মাথাপিছু এক মেট্রিক টন কার্বন ডাই অক্সাইডের ছয়-দশমাংশ নির্গত করেছে, নির্গমনের ক্ষেত্রে ১৯৫টি দেশের মধ্যে ১৫০তম স্থানে রয়েছে৷
ছিকর

ছিকর হচ্ছে এঁটেল মাটি দিয়ে তৈরি এক প্রকার পোড়ামাটির বিস্কুট যা সিলেটের বেশ কিছু অঞ্চলে জনপ্রিয় ছিল। হবিগঞ্জে প্রথম ছিকর তৈরির প্রচলন হলেও পরবর্তীতে তা দেশের বিভিন্ন এলাকায় জনপ্রিয় হয়ে ওঠে। ছিকরে খাই মাখানোর সময় গোলাপজল, আদার রস ইত্যাদি মেশানোর কারণে এলাকাভেদে এর স্বাদেরও তারতম্য হয়। 
একসময় ধারণা করা হতো, গর্ভবতী নারীদের ছিকর খাওয়ালে পেটের বাচ্চা সুস্থ থাকবে। আগুনের ধোঁয়ায় তৈরি ছিকর কোনোটি দেখতে বিস্কুটের মতো আবার কোনোটি ললিপপের মতো লম্বা ছিল। ডুকলা নামে পরিচিত মৌলভীবাজারে পাহাড়ি এলাকার হিন্দু সম্পদায়ের নারীরা এসব ছিকর তৈরি করে বাড়ি বাড়ি গিয়ে বিক্রি করত।
ছিকর শব্দটি এসেছে ফারসি শব্দ ছিয়া অর্থ কালো, এবং কর মানে মাটি থেকে। ছিয়াকর শব্দটিই পরে ছিকর হিসেবে পরিচিতি পায়। 
ছিকর মূলত যেকোন রকমের এঁটেল মাটি দিয়ে তৈরি করা যায় না। যার জন্য দরকার পড়ে পাহাড়ি টিলার তলদেশের এঁটেল মাটি। এজন্য ছিকর প্রস্তুতীতে প্রথমে বিশাল গর্ত খুঁড়ে পাহাড়ের তলদেশ থেকে লম্বা বাঁশের সাহায্যে সংগ্রহ করা হয় এক ধরনের মিহি মাটি। যা পরবর্তীতে সারা রাত ভিজিয়ে রেখে নরম করা হয়। তারপর তা কয়েক দফায় মাখিয়ে আরও মসৃণ করা হয়। যা ছাঁচে ফেলে মন্ড করা হয়। পরে এগুলো কাঠের হাতুড়ি দিয়ে পিটিয়ে চ্যাপ্টা করা হয়। এরপর চাকু দিয়ে বিস্কুটের মতো ছোট ছোট করে টুকরা করা হয়। এরপর কাঁচা ছিকরগুলো রোদে দু-এক দিন শুকানোর পর এক ধরনের বিশেষ চুলায় এগুলো পোড়ানো হয়। পরে একটি মাটির হাঁড়ির নিচের অংশ ভেঙে সেখানে লোহার শিক দিয়ে তৈরি চালুনি রেখে ছিকরগুলো ওই চালুনির ওপর বসানো হয়। তারপর হাঁড়িটি একটি মাটির গর্তে ঢুকিয়ে ধানের তুষ দিয়ে আগুন জ্বালানো হয়। সতর্কতার সাথে শুধুমাত্র ছিকরের গায়ে ধোঁয়া লাগানো হয়। ঘণ্টা দুয়েক পর ছিকর কালচে বর্ণ ধারণ করে সুঘ্রাণ ছড়াতে থাকে।
হোয়াইটহাউস (ম্যাগাজিন)

হোয়াইটহাউস ম্যাগাজিন, হোয়াইটহাউস ইন্টারন্যাশনাল নামেও পরিচিত, একটি ব্রিটিশ পর্নোগ্রাফিক ম্যাগাজিন যা মূলত ডেভিড সুলিভান দ্বারা প্রকাশিত হয়েছিল এবং পরে গোল্ড স্টার পাবলিকেশন্সের কাছে বিক্রি করা হয়েছিল। এটি প্রথম প্রকাশিত হয়েছিল ১৯৭৪ সালে। "দ্য ইন্টারন্যাশনাল কোয়ালিটি গ্ল্যামার ম্যাগাজিন" হিসাবে বিল করা হয়েছিল, এটি তার পূর্বসূরীদের তুলনায় যথেষ্ট পরিমাণে স্পষ্ট ছিল, যৌনাঙ্গের সেন্সরবিহীন চিত্রগুলি দেখাতো।
যদিও পর্নোগ্রাফি বিরোধী প্রচারক মেরি হোয়াইট হাউসের নামে নামকরণ করা হয়েছে বলে সুনাম রয়েছে, ম্যাগাজিনটিতে একটি দাবিত্যাগ ছিল যে এই নামের সাথে তার কোনো সম্পর্ক নেই। মডেল মেরি মিলিংটন ম্যাগাজিনে অসংখ্যবার উপস্থিত হয়েছেন। 
যদিও "হোয়াইটহাউস" সুলিভানের সবচেয়ে সফল ম্যাগাজিনগুলির মধ্যে একটি ছিল, বছরের পর বছর ধরে বিক্রি কমেছে। ২০০১ সালের হিসাবে, বিক্রয় প্রতি বছর প্রায় £২৫০,০০০ পাউন্ডে নেমে এসেছিল। ২০০৮ সালে প্রকাশনা বন্ধ হয়ে যায়। 
শিল্প সঙ্গীত ব্যান্ড হোয়াইট হাউস পত্রিকার নামানুসারে নামকরণ করা হয়।
রেজল (ম্যাগাজিন)

রেজল হল একটি ব্রিটিশ পর্নোগ্রাফিক ম্যাগাজিন যাতে সফটকোর পর্নোগ্রাফি দেখানো হয়। এটি ১৯৮৩ সালে প্রতিষ্ঠিত হয় এবং পল রেমন্ড পাবলিকেশন্স দ্বারা প্রকাশিত হয়। এটি বর্তমানে গার্ল-নেক্সট-ডোর ধরনের পর্নোগ্রাফির উপর দৃষ্টি নিবদ্ধ করে, "পাঠকদের স্ত্রীর" যেকোন ফটোর জন্য নগদ অর্থ প্রদান করে; অতীতে, যদিও, বেশ কয়েকটি উল্লেখযোগ্য গ্ল্যামার মডেলকে বৈশিষ্ট্যযুক্ত করা হয়েছিল, যার মধ্যে অপ্রাপ্তবয়স্ক সেলিব্রিটি জো গেস্ট। এটি "সত্য" গল্প হিসাবে উপস্থাপিত যৌন ফ্যান্টাসি গল্পের ঐতিহ্যগত বৈশিষ্ট্যও অন্তর্ভুক্ত করে।
একই শিরোনামের পূর্বে যুক্তরাজ্যের একটি পুরুষদের ম্যাগাজিন ছিল, রিটজ পাবলিশিং কোং দ্বারা প্রকাশিত, যেটি ১৯৩০-এর দশক থেকে ১৯৫০-এর দশকের শেষ পর্যন্ত প্রকাশিত হয়েছিল। এটি একটি পকেট ফরম্যাটের শিরোনাম ছিল, যেটিতে চিত্রকর জর্জ ডেভিস দ্বারা ছড়িয়ে দেওয়া একটি রঙ কেন্দ্রীয় বৈশিষ্ট্যযুক্ত ছিল। 
"রেজল" প্রকাশিত হয় প্রয়াত পল রেমন্ডের প্রকাশনা সংস্থা দ্বারা, যার অন্যান্য প্রকাশনার মধ্যে রয়েছে "ক্লাব ইন্টারন্যাশনাল", "এসকর্ট", "মেফেয়ার", "মেন অনলি" এবং "মেনস ওয়ার্ল্ড"। পল রেমন্ড ম্যাগাজিনগুলির সমস্তই নিউজএজেন্টগুলিতে ব্যাপকভাবে পাওয়া যায়, যদিও কিছু বড় খুচরা বিক্রেতাদের প্রচ্ছদ প্রদর্শনে আংশিক নগ্নতা দেখা থেকে নাবালকদের রক্ষা করার জন্য একটি বিনয়ী ব্যাগের প্রয়োজন হয়। পল রেমন্ডের ওয়েবসাইট থেকেও ম্যাগাজিনটির ডিজিটাল ফরম্যাটে পাওয়া যায়। এটি পল রেমন্ড ডিজিটাল নিউজস্ট্যান্ড থেকে ২০১৩ থেকে নিউজস্ট্যান্ড বন্ধ হওয়ার আগে পর্যন্ত উপলব্ধ ছিল।
নেভ (ম্যাগাজিন)

নেভ ম্যাগাজিন হল একটি দীর্ঘস্থায়ী ব্রিটিশ পর্নোগ্রাফিক ম্যাগাজিন, যা গ্যালাক্সি পাবলিকেশন্স লিমিটেড দ্বারা প্রকাশিত। মূলত ১৯৬৮ সালে চালু হয়েছিল, এটি "ফিয়েস্তা" ম্যাগাজিনের ভগিনী প্রকাশনা। মেরি মিলিংটন ১৯৭৪ সালে ম্যাগাজিনের জন্য মডেলিং করেন, ডেভিড সুলিভানের ম্যাগাজিনে কাজ করার জন্য তার একচেটিয়া চুক্তি স্বাক্ষর করার আগে। 
অন্যান্য অনেক প্রাপ্তবয়স্ক পত্রিকার সাথে, "নেভ" কিম নিউম্যান, ডেভ ল্যাংফোর্ড, এবং নীল গাইমান সহ জনপ্রিয় লেখকদের লেখা প্রকাশ করেছে। গাইমানের প্রথম দিকের ছোটগল্পগুলি, যার মধ্যে "উই ক্যান গেট দেম ফর ইউ হোলসেল", পত্রিকায় প্রকাশিত হয়েছিল; তিনি ম্যাগাজিনে তারকাদের সাক্ষাৎকার গ্রহিতা এবং বইয়ের পর্যালোচক সহ অনেক ভূমিকায় কাজ করেছেন। গাইম্যান ১৯৮৪ সালে ম্যাগাজিনে কাজ শুরু করেছিলেন কিন্তু ১৯৮০-এর দশকের শেষের দিকে ছেড়ে চলে যান, কারণ সম্পাদকীয় পরিবর্তনের ফলে পত্রিকাটি পর্নোগ্রাফিক বিষয়বস্তুতে আরও বেশি মনোযোগ দেয়।
লয়াজিরগা

জিরগা (, "গ্র্যান্ড সমাবেশ") পশতুনওয়ালিতে একটি বিশেষ ধরনের জিরগা, বা আইন সভা পশতুন জনগণের আইনের ঐতিহ্যগত রীতি। এটি মূলত আকস্মিক মৃত্যুর ক্ষেত্রে নতুন রাষ্ট্রপ্রধান নির্বাচন, একটি নতুন সংবিধান গ্রহণ বা যুদ্ধের মতো জাতীয় বা আঞ্চলিক সমস্যা সমাধানের জন্য সংগঠিত হয়। এটি আধুনিক যুগের লিখিত বা স্থির আইনের পূর্ববর্তী এবং বেশিরভাগই পশতুন জনগণের পক্ষ থেকে সমর্থন করে কিন্তু কিছু পরিমাণে অন্যান্য আশেপাশের গোষ্ঠী যারা পশতুনদের দ্বারা প্রভাবিত হয়েছে (ঐতিহাসিকভাবে আফগান নামে পরিচিত)।